AIŠKINAMASIS RAŠTAS

Dėl savivaldybės turto perdavimo Molėtų rajono ugniagesių tarnybai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, vykdydama 2019 m. valstybinę (valstybėsperduotą savivaldybėms) funkciją – civilinę saugą, už 1161,84 Eur nupirko civilinei saugai skirtų priemonių: 20 vnt. puskaukių „Drager X-plore“ 3300M, 88 vnt. „Drager X-plore“ filtrų P3 R, 24 vnt. kaukių „Drager X-plore“ filtrų A2B2E2K2 Hg P3R D.

Molėtų rajono savivaldybės valstybinę (valstybėsperduotą savivaldybėms) funkciją – civilinę saugą – įgyvendina savivaldybės biudžetinė įstaiga Molėtų rajono ugniagesių tarnyba, todėl nupirktą trumpalaikį turtą siūloma perduoti Molėtų rajono ugniagesių tarnybai.

Sprendimo tikslas - perduoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą Molėtų rajono ugniagesių tarnybai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 7 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybė vykdo valstybinę (valstybėsperduotą savivaldybėms) funkciją – civilinę saugą, turtas bus naudojamas pagal paskirtį, įgytos papildomos priemonės civilinei saugai.

Neigiamų pasekmių nėra.

**4. Priemonės sprendimui įgyvendinti**

Parengti turto perdavimo – priėmimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.